EuroVelo
EuroVelo er net 15 langferðahjólaleiða í Evrópu. Allt brautarnetið er yfir 70.000 km að lengd en í reynd eru leiðirnar mistilbúnar. Í flestum tilvikum er notast við hjólaleiðir sem eru til að hluta og þær tengdar saman með nýjum brautum. Undirstaða EuroVelo er ákveðið umsóknarferli þar sem samstarfsaðilar sækja um breytingar eða viðbætur við leiðirnar og leggja þá fram tímasetta áætlun um þróun hjólaleiða. Upphaflega hugmyndin kom fram árið 1995 en árið 2007 tók Evrópska hjólreiðasambandið verkefnið yfir. Áætlað er að leiðarkerfið verði að mestu tilbúið árið 2020.

Frá 2012 hefur verið unnið að því að tengja Ísland við EuroVelo-netið. Árið 2013 var gerð úttekt á leiðinni um Suðurlandið miðað við forsendur EuroVelo. Árið 2014 var svo formlega sótt um að verða framlenging á EV1 Atlantshafsleiðinni með hjólaleið sem næði frá Seyðisfirði til Leifsstöðvar um Suðurlandið .

Leiðir

 Litir: grænt - norður-suðurleiðir; blátt - austur-vesturleiðir; rautt - hringleiðir.

Tilvísanir

Tengt efni
 Bandaríska hjólaleiðakerfið

Tenglar
 Vefur verkefnsins
 EuroVelo-leiðirnar

 
Vegir í Evrópu